21. septembril 2017 esitatud hagi – González Buñuel jt versus Ühtne Kriisilahendusnõukogu
(kohtuasi T-642/17)
Kohtumenetluse keel: hispaania
Pooled
Hagejad: Antonio González Buñuel (Barcelona, Hispaania) ja teised 12 hagejat (esindajad: advokaadid J. De Castro Martín, M. Azpitarte Sánchez ja J. Ruiz de Villa Jubany)
Kostja: Ühtne Kriisilahendusnõukogu
Nõuded
Hagejad paluvad Üldkohtul:
Tunnistada ELTL artikli 263 alusel Ühtse Kriisilahendusnõukogu otsus BANCO POPULAR ESPAÑOL’i kohta (SRB/EES/2017/08) tühiseks;
Mõista ELTL artikli 340 lõike 2 ja Euroopa Liidu põhiõiguste harta artikli 41 lõike 3 alusel Ühtselt Kriisilahendusnõukogult hagejate kasuks välja kahjuhüvitis ühtse kriisilahendusfondi kulul, mis loodi määruse nr 806/2014 artikli 67 alusel, selle kahju eest, mille hagejatele on tekitanud BANCO POPULAR ESPAÑOL’i otsus ja mille suurus langeb kokku pangandusüksuse kapitaliinstrumentide turuväärtusega päev enne otsuse resolutsiooni rakendamist (6. juuni 2017); teise võimalusena, juhul kui Üldkohus eelnevat nõuet ei rahulda, mõista Ühtselt Kriisilahendusnõukogult hagejate kasuks välja hüvitis summas, mis vastab erinevusele, mis määratakse kindlaks määruse nr 806/2014 artikli 20 lõike 16 järgse sõltumatu isiku hindamise põhjal, selle summa, mis hagejatele maksti välja nende nõuete eest viidatud otsuse alusel, ja selle summa vahel, mida nad oleksid saanud tavapärase maksejõuetusmenetluse alusel; ja
Mõista Üldkohtu kodukorra artiklite 133 ja 134 alusel siinse menetluse kohtukulud välja Ühtselt Kriisilahendusnõukogult.
Väited ja peamised argumendid
Väited ja peamised argumendid on samad, mis on esitatud kohtuasjades T-478/17, Mutualidad de la Abogacía ja Hermandad Nacional de Arquitectos Superiores y Químicos vs. Ühtne Kriisilahendusnõukogu; T-481/17, Fundación Tatiana Pérez de Guzmán de Bueno ja SFL vs. Ühtne Kriisilahendusnõukogu; T-482/17, Comercial Vascongada Recalde vs. komisjon ja Ühtne Kriisilahendusnõukogu; T-483/17, García Suárez jt vs. komisjon ja Ühtne Kriisilahendusnõukogu; T-484/17, Fidesban jt vs. Ühtne Kriisilahendusnõukogu; T-497/17, Sáchez del Valle ja Calatrava Real State 2015 vs. komisjon ja Ühtne Kriisilahendusnõukogu ning T-498/17, Pablo Alvarez de Linera Granda vs. komisjon ja Ühtne Kriisilahendusnõukogu.
____________